Document ID: /roh_data/filtered/fineweb-2-filterrobots_roh.jsonl.gz/25747

Il bus da la Svezia era sin viadi sin l'autostrada sper Oensingen cura che la polizia ha retegnì el. La controlla ha mussà ch'il bus aveva ina cuverta da naiv da radund 40 cm sin il tetg cun ina paisa da passa 1'600 kilos. Il manischunz ha stuì far giu la naiv ed è vegnì denunzià.
La polizia avertescha che naiv sin tetgs dad autos pon esser in privel: Durant charrar po la naiv sa distatgar e metter en privel auters automobilists. Avant che ir sto perquai vegnir rumida la naiv dals tetgs, er da cars, camiuns u autos da furniziun.
RR novitads 12:00